బాహుబలి సినిమాతో విజువల్ వండర్ సృష్టించిన రాజమౌళి.. బాహుబలి-2 సినిమాతో దానికి డబుల్ ధమాకాను సృష్టించేందుకు సిద్ధమవుతున్నాడు. ఇటీవలే షూటింగ్ పూర్తిచేసుకున్న సినిమా.. పోస్ట్ ప్రొడక్షన్ పనులను జరుపుకొంటోంది. ఏప్రిల్ 28న సినిమా విడుదలకు సిద్ధమవుతోంది. అయితే అంతకన్నా ముందే ఇటీవల బాహుబలి-2 సినిమా పోస్టర్ను విడుదల చేశాడు జక్కన్న. సోషల్ మీడియాలో ఆ పోస్టర్కు మంచి ఆదరణే లభించినా.. అదే స్థాయిలో ఆ పోస్టర్లో తప్పులెంచుతున్నారు నెటిజన్లు. ఇంతకీ బాహుబలి-2 పోస్టర్లో ఉన్న ఆ తప్పేంటి? పోస్టర్ను ఒక్కసారి సరిగ్గా గమనిస్తే.. ఆ తప్పేంటో సులువుగానే గుర్తుపట్టేయొచ్చు అంటూ నెటిజన్లు కామెంట్ చేస్తున్నారు. విల్లులు పట్టుకుని అనుష్క, ప్రభాస్ నిల్చున్నారు. ముందు అనుష్క, ఆమె వెనక ప్రభాస్ విల్లు ఎక్కుపెట్టారు. అయితే.. ఆ ఎక్కుపెట్టిన బాణాలను ఒక్కసారి గమనిస్తే.. ముందు నిల్చున్న అనుష్క విల్లుపై.. వెనక నిల్చుని విల్లు ఎక్కుపెట్టిన ప్రభాస్ బాణాలు కనిపిస్తాయి. ప్రభాస్ వెనక నిలబడితే.. అనుష్క విల్లుపైకి ప్రభాస్ సంధిస్తున్న బాణాలు ఎలా వచ్చాయి? అని నెటిజన్లు ప్రశ్నలు సంధిస్తున్నారు. విజువల్స్ పరంగా ఓ అద్భుతాన్ని సృష్టించబోతున్న రాజమౌళి అండ్ టీం.. ఈ చిన్న పాటి పొరపాటును ఎలా గమనించలేకపోయిందోనని చర్చించుకుంటున్నారు. అనుష్క స్లిమ్గా ఉందో లేదో చూసుకున్నారే తప్ప.. ఎక్కుపెట్టిన విల్లు, బాణాలు ఎలా ఉన్నాయో మాత్రం చూసుకోలేదని విమర్శిస్తున్నారు. ఇలాంటి చిన్న చిన్న విషయాల పట్ల చిత్ర బృందం సరైన జాగ్రత్తలు తీసుకోలేదని అనుకుంటున్నారు. మరి, దీనిపై జక్కన్న స్పందన ఎలా ఉంటుందో!!
bahubali sinimaatho vijuval wander srushtinchina rajamouli.. bahubali-2 sinimaatho daaniki dabul dhamakanu srushtinchenduku siddhamavutunnadu. itivale shooting poortichesukunna sinima.. post production panulanu jarupukontondi. epril 28na sinima vidudalaku siddhamavutondi. ayithe antakanna munde iteevala bahubali-2 sinima postarnu vidudala cheshaadu jakkanna. soshal medialo aa posterku manchi aadarane labhinchinaa.. adhe sthaayilo aa posterlo tappulenchutunnaaru netijanlu. intakee bahubali-2 posterlo unna aa tappenti? postarnu okkasari sarigga gamaniste.. aa tappento suluvugaane gurtupatteyochu antuu netijanlu comment chestunnaru. villulu pattukuni anushka, prabhas nilchunnaaru. mundu anushka, aame venaka prabhas villu ekkupettaaru. ayithe.. aa ekkupettina baanaalanu okkasari gamaniste.. mundu nilchunna anushka villupai.. venaka nilchuni villu ekkupettina prabhas baanaalu kanipistaayi. prabhas venaka nilabadithe.. anushka villupaiki prabhas sandhistunna baanaalu ela vachayi? ani netijanlu prasnalu sandhistunnaaru. vijuvals paramgaa oo adbhutaanni srushtinchabothunna rajamouli and teem.. ee chinna paati porapaatunu ela gamaninchalekapoyindonani charchinchukuntunnaaru. anushka slimga undo ledho chusukunnare tappa.. ekkupettina villu, baanaalu ela unnayo maatram chusukoledani vimarsistunnaaru. ilanti chinna chinna vishayaala patla chitra brundam saraina jaagrattalu teesukoledani anukuntunnaru. mari, deenipai jakkanna spandana ela untundo!!